CELEX: 32018R0401
Language: et
Date: 2018-03-14 00:00:00
Title: Komisjoni määrus (EL) 2018/401, 14. märts 2018, millega muudetakse määrust (EL) nr 139/2014 lennuradade liigitamise osas

15.3.2018   
            
            
               ET
            
            
               Euroopa Liidu Teataja
            
            
               L 72/17
            
         KOMISJONI MÄÄRUS (EL) 2018/401,
   14. märts 2018,
   millega muudetakse määrust (EL) nr 139/2014 lennuradade liigitamise osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, (1) eriti selle artikli 8a lõiget 5,
   ning arvestades järgmist:
   
               (1)
            
            
               Komisjoni määruse (EL) nr 139/2014 (2) I lisas on esitatud selles määruses kasutatav mõiste „instrumentaalrada“. Kõnealuse määruse sätted peaksid kajastama lennuväljade valdkonnas valitsevat tehnika taset ja sealseid parimaid tavasid ning nendes võetakse arvesse kohaldatavaid rahvusvahelisi standardeid.
            
         
               (2)
            
            
               Rahvusvaheline Tsiviillennundusorganisatsioon (ICAO) võttis riikidele adresseeritud kirjas AN 41.2.24–13/20 vastu muudatuse 11-B Chicago konventsiooni 14. lisa 1. köitele, mida kohaldatakse ICAO osalisriikides alates 13. novembrist 2014. Selles sätestatud muudatustega lihtsustatakse kehtivat lennuradade liigitamist ning kirjeldatakse täpsemalt eri tüüpi lähenemis- ja maandumisprotseduure.
            
         
               (3)
            
            
               Need Chicago konventsiooni 14. lisa muudatused peaksid kajastuma määruses (EL) nr 139/2014, eriti selle sätetes, mis käsitlevad suutlikkusel põhineva navigatsiooni (PBN) vertikaalinformatsiooniga lähenemisprotseduure ja lähenemisega seotud lennurajanõudeid. Lisaks tuleks lihtsustada PBNi vertikaalinformatsiooniga lähenemisprotseduuride kasutamist väga paljudel lennuväljadel, ilma et oleks vaja ajakohastada nende lennurajataristut.
            
         
               (4)
            
            
               Seepärast tuleks määrust (EL) nr 139/2014 vastavalt muuta.
            
         
               (5)
            
            
               Käesoleva määrusega ettenähtud meetmed põhinevad Euroopa Lennundusohutusameti arvamusel nr 03/2016, mis on esitatud kooskõlas määruse (EÜ) nr 216/2008 artikli 17 lõike 2 punktiga b ja artikli 19 lõikega 1.
            
         
               (6)
            
            
               Käesoleva määrusega ettenähtud meetmed on kooskõlas määruse (EÜ) nr 216/2008 artikli 65 alusel loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 139/2014 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. märts 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 79, 19.3.2008, lk 1.
   
      (2)  Komisjoni 12. veebruari 2014. aasta määrus (EL) nr 139/2014, millega kehtestatakse lennuväljadega seotud nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 44, 14.2.2014, lk 1).
   
      LISA
      Määruse (EL) nr 139/2014 I lisa muudetakse järgmiselt.
      
                  1)
               
               
                  Punkt 22 asendatakse järgmisega:
                  „22)   „instrumentaalrada“– üks järgmistest rajatüüpidest, mis on ette nähtud õhusõiduki käitamiseks instrumentaallähenemisprotseduuride kohaselt:
                  1.   „mitte-täppislähenemisrada“– lennurada, mis on varustatud visuaalsete vahenditega ja vähemalt ühe mittevisuaalse vahendiga ning mis on ette nähtud maandumiseks pärast A-tüüpi instrumentaallähenemist;
                  2.   „I kategooria täppislähenemisrada“– lennurada, mis on varustatud visuaalsete vahenditega ja vähemalt ühe mittevisuaalse vahendiga ning mis on ette nähtud maandumiseks pärast B-tüüpi I kategooria instrumentaallähenemist;
                  3.   „II kategooria täppislähenemisrada“– lennurada, mis on varustatud visuaalsete vahenditega ja vähemalt ühe mittevisuaalse vahendiga ning mis on ette nähtud maandumiseks pärast B-tüüpi II kategooria instrumentaallähenemist;
                  4.   „III kategooria täppislähenemisrada“– lennurada, mis on varustatud visuaalsete vahenditega ja vähemalt ühe mittevisuaalse vahendiga ning mis on ette nähtud maandumiseks pärast B-tüüpi IIIA, IIIB või IIIC kategooria instrumentaallähenemist raja pinna tasandil;“.
               
            
                  2)
               
               
                  Lisatakse punktid 47a ja 47b:
                  „47a)   „A-tüüpi instrumentaallähenemine“– instrumentaallähenemine, mille puhul minimaalne laskumiskõrgus või otsusekõrgus on 75 m (250 jalga) või rohkem;
                  47b)   „B-tüüpi instrumentaallähenemine“– instrumentaallähenemine, mille puhul otsusekõrgus on alla 75 m (250 jala). B-tüüpi instrumentaallähenemist liigitatakse järgmiselt:
                  1.   I kategooria (CAT I): otsusekõrgus on vähemalt 60 m (200 jalga) ja nähtavus vähemalt 800 m või nähtavus lennurajal vähemalt 550 m;
                  2.   II kategooria (CAT II): otsusekõrgus on alla 60 m (200 jala), kuid vähemalt 30 m (100 jalga), ja nähtavus lennurajal vähemalt 300 m;
                  3.   IIIA kategooria (CAT IIIA): otsusekõrgus on alla 30 m (100 jala) või ilma otsusekõrguseta ja nähtavus lennurajal vähemalt 175 m;
                  4.   IIIB kategooria (CAT IIIB): otsusekõrgus on alla 15 m (50 jala) või ilma otsusekõrguseta ja nähtavus rajal alla 175 m, kuid vähemalt 50 m;
                  5.   IIIC kategooria (CAT IIIC): ilma otsusekõrguseta ja rajal nähtavuse piiranguteta;“.